**PROGRAM PUTOVANJA:**  
**1.dan / 01. maj Beograd – Madrid**

Sastanak grupe na aerodromu „Nikola Tesla” dva ipo sata pre poletanja aviona. Let za Madrid u 13.45h, kompanijom Air Serbia na liniji JU570. Sletanje u Madrid u 17.05h. Odlazak na panoramsko razgledanje grada: Španski trg, Gran Via, Puerta del Sol (Sunčana kapija), Plaza Mayor (Glavni trg), Puerta de Toledo (slavoluk), park Retiro, Trg Sibeles, Salamanka, stadion Santiago Bernabe...Transfer do hotela. Smeštaj. Noćenje.  
**2.dan (02. maj) Madrid (Fakultativni izlet Segovija)**  
Doručak. Slobodan dan za odmor i individualne aktivnosti ili fakultativni izlet u Segoviju, grad koji se nalazi u regiji Kastilja i Leon, udaljen oko 90 km od Madrida. Glavna obeležja grada su najbolje očuvani rimski akvadukt, katedrala i dvorac Alkazar. Grad još karakterišu i zgrade izgrađene od terakote i krečnjaka. Obilazak starog dela grada: Plaza Major, panorama Katedrale, Trg Sv.Martina, plemićka četvrt sa palatama i crkvama. Obilazak dvorca i pauza za individualni obilazak i šetnju. Povratak u Madrid. Noćenje.  
**3.dan (03. maj) Madrid (fakultativni izlet Toledo)**  
Doručak. Slobodno vreme za individualne aktivnosti ili fakultativni izlet u Toledo, srednjovekovnu prestonicu Španije, udaljenu 70 km od Madrida. Prema legendi, osnovali su ga jevrejski kolonisti 540 god. p.n.e., koji su mu i ime dali. Burna i zanimljiva istorija, narodi koji su ga osvajali (Rimljani, Vizigoti, Mavari...) ostavili su trag u sveukupnom razvoju grada. Neke od značajnijih crkava, sinagoga i džamija, sagrađene su upravo ovde. Španska prestonica je ostao sve do 1561. godine, kada je slavu i značaj preuzeo Madrid. Toledo je poznat i kao grad u kom je živeo i stvarao čuveni slikar, vajar, arhitekta i književnik El Greko (poreklom Grk sa Krita), krajem XVI i početkom XVII veka...Povratak u Madrid. Noćenje.  
**4.dan (04. maj) Madrid**   
Doručak. Slobodno vreme za individualne aktivnosti i odmor. Preporučujemo posetu nekom od muzeja (Museo del Prado, Museo Nacional Centro de Arte Reina Sofia...) ili odlazak na fakultativnu pešačku turu u trajanju od 3 sata. Noćenje.  
**5.dan (05. maj) Madrid – Beograd**   
Doručak i odjavljivanje iz hotela. Slobodno vreme do polaska na transfer do aerodroma. Transfer do aerodroma. Let za Beograd na liniji JU573 u 17.50h. Sletanje u Beograd u 20.55h. Kraj programa.  
  
**OPIS HOTELA:**  
DWO YUSTE ALCALA 3\*   
www.dwohotels.com/en/our-hotels/dwo-yuste-alcala  
Lokacija: Novi i moderan hotel, udaljen 4 km od aerodroma i oko 7 km od centra grada. Metro stanica se nalazi na nekoiko metara od hotela, tako da je odlično povezan sa centrom i najpoznatijim znamenitostima Madrida.  
Sobe: Hotel poseduje 39 modernih i kompletno opremljenih soba. Svaka soba ima kupatilo, fen, telefon, TV, besplatan wi fi internet i sef.  
Hotelski sadržaj: Hotel ima restoran u kom se služi doručak na bazi švedskog stola, bar na otvorenom i parking.  
**ODEON World Travel zadržava pravo zamene ovog hotela sličnim hotelima iste kategorije.**  
  
**U CENU ARANŽMANA JE UKLJUČENO:**   
• Avio prevoz na relaciji Beograd- Madrid- Beograd kompanijom Air Serbia  
•Aerodromske takse **63 eur** (YR 12 eur, RF 1 eur, RS 21 eur, LG 5 eur, JD 20 eur , OG 0.50 eur, QV 3.5 eur) - čiji je iznos podložan promeni.  
• Transfer aerodrom-hotel-aerodrom  
• 4 noćenja sa doručkom u navedenom hotelu kategorije 3\*  
• Panoramsko razgledanje grada   
• Usluge vodiča na srpskom jeziku  
• Troškovi organizacije putovanja  
  
**U CENU ARANŽMANA NIJE UKLJUČENO:**  
• Fakultativni izleti  
• Putno zdravstveno osiguranje   
• Osiguranje od otkaza ili prekida turističkog putovanja. Potrebne informacije mogu se dobiti u svim poslovnicama ili putem telefona. Preporuka agencije je da putnik poseduje obe vrste osiguranja.  
  
**FAKULTATIVNI IZLETI (PRIJAVLJIVANJE U AGENCIJI, PLAĆANJE NA LICU MESTA):**  
Organizator fakultativnih izleta je lokalna turistička agencija koja propisuje cene, uslove i minimum za realizaciju programa. Fakultativni izleti nisu deo predmeta ugovora sa organizatorom putovanja Odeon World Travel i ne mogu biti predmet reklamacije. Molimo putnike da se prilikom rezervacije i uplate izleta informišu o uslovima otkaza od strane putnika.  
Segovija - Cena izleta: **80 €\***  
Toledo - Cena izleta: **85 €\***  
Pešačka tura: Cena izleta **30 €\***  
Lokalna turistička agencija (organizator fakultativnih izleta) zadržava pravo promene cene, dana realizacije i minimalnog broja putnika za realizaciju izleta.   
\*Sve cene su informativnog karaktera, za minimum 15 prijavljenih putnika.  
\*Datumi realizacije izleta su podložni promeni  
  
**NAPOMENE:**  
-Jednokrevetne i trokrevetne sobe su ograničenog broja i konačna potvrda se dobija u roku od 24 časa  
-trokrevetne sobe su sa pomoćnim ležajem (sofa) koji je pogodan za decu do 12 godina. Uz poseban zahtev, može ga koristiti odrasla osoba.  
-Dozvoljena količina predatog prtljaga je 23kg i kabinskog (ručnog) 8 kg  
  
**USLOVI PLAĆANJA**:  
Cene su izražene u Eurima (osim ako drugačije nije definisano programom putovanja). Plaćanje se vrši u dinarima prema srednjem kursu NBS na dan rezervacije. U slučaju poremećaja na tržištu roba i usluga, organizator zadržava pravo korigovanja cena za neplaćeni deo aranžmana.  
1. UPLATA DO POLASKA – prilikom rezervacije uplaćuje se 40% akontacije od cene aranžmana, a ostatak najkasnije 21 dan pre polaska.   
2. PLATNIM KARTICAMA - Visa, Visa Electron, Master, Maestro, Dina i American Express.  
3. PLAĆANJE NA RATE – bez kamate, kreditnim karticama Banca Intesa i Komercijalne banke (do 6 mesečnih rata prilikom rezervacije).  
4. UPLATA ČEKOVIMA GRAĐANA U VIŠE RATA – uplata akontacije od 40% prilikom rezervacije, ostatak uplate čekovima građana do 6 mesečnih rata, koje je potrebno deponovati organizatoru prilikom uplate avansa. Rate dospevaju svakog 01/10/20.umesecu. Konkretan dogovor u agenciji.  
5. PREKO RAČUNA – uplata na račun Odeon World Travel-a.  
6 ADMINISTRATIVNOM ZABRANOM – sa firmama sa kojima Odeon World Travel ima ugovor.  
7. TURISTIČKIM KREDITOM – sa izdatim predračunom od strane Odeon World Travel, klijent aplicira za kredit u banci.  
Odeon World Travel zadržava pravo da propiše i drugačije uslove plaćanja za pojedine ponude.  
  
**OSIGURANJE:**  
Prodavac na ovlašćenom prodajnom mestu dužan je da ponudi putniku zdravstveno putno osiguranje i informiše ga o postojanju osiguranja od otkaza aranžmana prema uslovima i tarifama osiguravača. U poslovnicama Odeon World travel-a moguće je, uz fotokopiju prve strane pasoša, pribaviti polisu osiguravača koja pokriva, u slučaju potrebe, od prvog do poslednjeg dana putovanja troškove lečenja i bolničke troškove do iznosa od 35 000 evra. U slučaju nastanka osiguranog slučaja, u toku putovanja, dovoljno je prezentovati pasoš i pomenutu polisu za pokriće svih troškova u roku utvrđenim uslovima zdravstvenog putnog osiguranja. Ukoliko putnik poseduje neku drugu individualnu polisu zdravstvenog putnog osiguranja, molimo da se kod te osiguravajuće kompanije informiše o proceduri aktiviranja iste.  
  
**HOTELSKI SMEŠTAJ:**  
U najvećem broju hotela ulazak u sobe je posle 14:00 h, a iste se napuštaju najkasnije do 10:00 h. Ukoliko gost želi da zadrži duže sobu, obavezan je da izvrši najavu recepciji hotela, kao i da sam plati ovu dodatnu uslugu.  
  
**VIZA I PUTNA DOKUMENTA:**  
Putnici koji nisu državljani Srbije u obavezi su da se sami upoznaju sa viznim režimom zemlje u koju putuju kao i zemalja kroz koje prolaze. Maloletnoj deci koja putuju bez jednog roditelja potrebna je saglasnost drugog roditelja za prelazak granice ili ukoliko putuju bez pratnje roditelja moraju imati punoletnog pratioca i overenu saglasnost oba roditelja pri prelasku granice. Izjava saglasnosti roditelja mora biti overena u sudu ili opštini. Preporučuje se putnicima da se o uslovima ulaska u zemlje EU (potrebna novčana sredstva za boravak, zdravstveno osiguranje, potvrde o smeštaju ..) informišu na sajtu Delegacije EU u Srbiji www.europa.rs ili u konzulatu zemlje u koju putuju. Agencija ne snosi odgovornost u slučaju da pogranične vlasti onemoguće putniku ulaz na teritoriju EU.  
Organizator putovanja nije ovlašćen i ne ceni valjanost putnih i drugih isprava. Pasoš mora biti važnosti minimum 6 meseci nakon povratka sa putovanja (minimum 180 dana nakon povratka).  
  
**POTVRDA REZERVACIJE HOTELA SE DOBIJA 48 SATI PO UPLATI AKONTACIJE.**  
U slučaju ne dobijanja potvrde, putnik ima pravo na povraćaj celokupnog iznosa uplaće¬nog avansa.  
  
**NAPOMENE:**  
U slučaju neadekvatnog smeštaja ili bilo kog drugog problema, mole se putnici da o tome obaveste ORGANIZATORA PUTOVANJA prvog dana boravka. Napominjemo da reklamacije za koje agencija sazna poslednjeg dana boravka ili po povratku putnika neće biti razmatrane.  
Molimo vas da se u slučaju bilo kakve incidentne situacije (krađa, tuča, saobraćajna nezgoda,…) obratite nadležnim organima domicilne zemlje. Organizator putovanja je jedino ovlašćen da vam pomogne u posredovanju između vas i nadležnih organa.  
  
Molimo putnike da pažljivo pročitaju PROGRAM PUTOVANJA, INFORMACIJE I OPŠTE USLOVE PUTOVANJA  
jer oni čine sastavni deo ugovora i obavezujuće su za obe ugovorne strane  
  
MINIMALAN BROJ PUTNIKA ZA REALIZACIJU PROGRAMA JE 20  
KRAJNJI ROK ZA OBAVEŠTAVANJE PUTNIKA ZA SLUČAJ OTKAZIVANJA ILI PROMENE PROGRAMA PUTOVANJA  
OD STRANE AGENCIJE JE 20 DANA PRE POČETKA PUTOVANJA  
  
MINIMALNI BROJ PUTNIKA ZA REALIZACIJU PROGRAMA JE 20  
Ukoliko broj putnika bude manji, putovanje je moguće realizovati uz doplatu.  
  
Cenovnik br.1 od 18.11.2024.  
OTP br. 114/2021 od 12.10.2021.god, kategorija licence A  
Garancija putovanja broj 2702416, važi od 01.10.2024. god.  
Odeon World Travel d.o.o.  
Kneza Miloša br. 84, Beograd, Tel: +381 11 366 02 22, +381 11 366 09 99 Fax:+ 381 11 366 02 25  
Beogradska br. 71, Beograd, Tel: +381 11 323 80 04 Fax: +381 11 323 81 30  
Bul. Crvene armije br. 9b, Beograd, Tel: +381 60 0240 12

845,00 EUR

BED AND BREAKFAST

Uključeno

01.05.2025 - 4 Noći

po osobi