**PROGRAM PUTOVANJA:**

**1.dan (03. oktobar) Beograd – Minhen**  
Sastanak grupe na aerodromu „Nikola Tesla” dva ipo sata pre poletanja aviona. Let za Minhen u 06.05h, kompanijom Lufthansa na liniji LH1739. Sletanje u Minhen u 07.40h. Odlazak na panoramsko razgledanje grada u trajanju od jednog sata, nakon toga organizovana pešačka tura po starom centru Minhena u pratnji lokalnog vodiča. Pauza za doručak, transfer do hotela. Smeštaj. Slobodno vreme. Noćenje.  
**2.dan (04. oktobar) Minhen (fakultativni izlet - dvorac Neuschwanstein)**  
Doručak. Nakon doručka faklultativni odlazak do dvorca Neuschwanstein i nakon toga slobodno vreme za obilazak Minhena. Dvorac Nojšvajnštain je interesantan jer je baš on poslužio kao inspiracija Volt Dizniju za svoj dvorac iz bajki. Završen je 1886. godine, a restauriran nekoliko godina do 2024. kako bi vratio svoj prvobitni sjaj. Bavarski kralj Liudvig II je naložio izgradnju ovog dvorca na uzvišenju iznad jezera kao utočište od realnog sveta u svet bajke, ali nije dugo živeo u njemu. Nalazi se na listi Unesco svetske baštine i udaljen nekih 120km od Minhena. U sklopu obilaska možete videti Prestonu dvoranu, Ludvigovu spavaću sobu u kojoj se nalazi njegov krevet koji je izrađivalo 14 majstora preko 4 godine, dnevni salon, sobu za presvlačenje, dvoranu pevača, kuhinju... Pored zamka je Marijin most koji je dobio ime po njegovoj majci odakle se mogu napraviti najlepše fotografije. Povratak u Minhen. Obilazak možete započeti u samom centru, od glavnog trga Marienplatz – trga Bogorodice, zaštitnice bavarske. Najveća atrakcija trga je Nova gradska kuća (Naues Rathaus) sa tornjem na kom se nalaze sat i zvona koja svakog dana u 11,12 i 17 časova zvone i figurice se okreću uz muziku tako da prikazuju određeni deo istorije grada. Trg Karlsplatz i Odeonplatz se nalaze neposredno pored. Šetališna zona je bogata buticima, restoranima i kafićima, a za pauzu preporučujemo Hofbrauhaus pivnicu, najpoznatiju pivnicu u kojoj se služi i jedno od najboljih piva na svetu, Hofbraus, ali takođe i mnogi bavarski specijaliteti. Nezaobilazna građevina je katedrala Frauenkirche koja predstavlja simbol Minhena. Sa tornja katedrale visokog 99m pruža se pogled čak do Alpa, a na pragu katedrale utisnuto je ,,Đavolje stopalo“ za koje su vezane razne zanimljive legende. Jedna od legendi govori da je arhitekta sklopio pakt sa đavolom da mu pomogne da sagradi katedralu, ali je đavo tražio da ona bude bez prozora i svetla. Kako na kraju dogovor nije bio ispoštovan, đavo je od besa udario nogom i ostavio trag na ulazu, a sa tog mesta se zaista ne vide prozori. Povratak u hotel. Noćenje.  
**3.dan (05. oktobar) Minhen – Oktobarfest**  
Doručak. Slobodno vreme za obilazak Minhena ili posetu Oktobarfestu – ceremoniji zatvaranja festivala. Festival datira još od 1810. godine kada je kralj Ludvig napravio veliko venčanje i veselje u oktobru za čitav grad koje je trajalo danima i završilo se sa konjičkim trkama. Kako je sve je to prošlo uspešno, od tada je takvo višednevno veselje počelo da se organizuje svake godine u oktobru, pa je tako vremenom nastao i Oktobarfest kakav je danas. Pored najboljeg piva, možete probati preko 100 vrsta bavarskih kobasica, kao i tradicionalne perece ili pite od jabuka, kolenice... Oktobarfest je pun različitih atrakcija, kao što su muzički nastupi, dobra hrana, panoramski točak, tobogani, vožnje, pa i ako niste ljubitelj piva, svakako vredi posetiti i doživeti tu posebnu bavarsku tradiciju dok ste tamo. Uvek se održava krajem septembra do početka oktobra, ove godine zatvaranje je 05.oktobra kada od 12 časova popodne kreće ceremonija zatvaranja festivala, pa sve do kasnih sati. Sve se održava na velikom otvorenom prostoru Theresienwiese na kojem su postavljeni veliki pivski šatori sa hranom i pićem. Povratak u hotel. Noćenje.  
**4.dan (06. oktobar) Minhen – Beograd**  
Doručak. Slobodno vreme do transfera za aerodrom. Preporučujemo šetnju kroz neki od parkova Minhena kojih ima mnogo, a nisu daleko od samog centra, tako i engleski park koji je jedan od najvećih gradskih parkova u svetu, veći i od Central parka u Njujorku. Poznati su još i Westpark i Olimpijski park napravljen za vreme olimpijskih igara 1972. godine u kom se nalazi toranj visok 290 m sa kog se pruža panoramski pogled na ceo Minhen, kao i BMW muzej za sve ljubitelje automobila. Alianz Arena je poznata svim navijačima i pratiocima fudbala, ističe se i po modernoj fasadi koja može menjati boje i prima do 70000 posetilaca. Organizovan transfer do aerodroma. Let za Beograd na liniji LH1738 u 21:45h. Sletanje u Beograd u 23:15h. Kraj programa.  
  
**OPIS HOTELA:**  
**HOTEL IMPERIAL 3\***

https://hotelimperial.de/en/   
Lokacija: Hotel se nalazi u oblasti Pasing, 8km od centra Minhena. Stanica Pasing je udaljena 800m od hotela i odatle se direktnom linijom može stići do centra za 10ak min.  
Sobe: Svaka soba ima kupatilo, TV, besplatan WiFi internet.  
Hotelski sadržaj: Hotel ima restoran u kom se služi doručak na bazi švedskog stola i parking.  
ODEON World Travel zadržava pravo zamene ovog hotela sličnim hotelima iste kategorije.

**U CENU ARANŽMANA JE UKLJUČENO:**   
• Avio prevoz na relaciji Beograd- Minhen- Beograd kompanijom Lufthansa  
• Aerodromske takse 116 eur (YQ 34 eur, ostale takse 82 eur) - čiji je iznos podložan promeni.  
• Transfer aerodrom-hotel-aerodrom  
• 3 noćenja sa doručkom u navedenom hotelu kategorije 3\*  
• Panoramsko razgledanje grada u trajanju od 1h  
• Pešačka tura u trajanju od 1h  
• Usluge vodiča na srpskom jeziku  
• Troškovi organizacije putovanja  
**U CENU ARANŽMANA NIJE UKLJUČENO:**  
• Fakultativni izleti  
• Putno zdravstveno osiguranje   
• Osiguranje od otkaza ili prekida turističkog putovanja. Potrebne informacije mogu se dobiti u svim poslovnicama ili putem telefona. Preporuka agencije je da putnik poseduje obe vrste osiguranja.

**FAKULTATIVNI IZLETI (PRIJAVLJIVANJE U AGENCIJI, PLAĆANJE NA LICU MESTA):**  
Organizator fakultativnih izleta je lokalna turistička agencija koja propisuje cene, uslove i minimum za realizaciju programa. Fakultativni izleti nisu deo predmeta ugovora sa organizatorom putovanja Odeon World Travel i ne mogu biti predmet reklamacije. Molimo putnike da se prilikom rezervacije i uplate izleta informišu o uslovima otkaza od strane putnika.  
**\*Dvorac Neuschwanstein – cena celodnevnog izleta sa uključenom ulaznicom - 85 eur**  
\*Sve cene su informativnog karaktera, za minimum 15 prijavljenih putnika.  
\*Datumi realizacije izleta su podložni promeni  
NAPOMENE:  
-Jednokrevetne i trokrevetne sobe su ograničenog broja i konačna potvrda se dobija u roku od 24 časa  
-trokrevetne sobe su sa pomoćnim ležajem (sofa) koji je pogodan za decu do 12 godina. Uz poseban zahtev, može ga koristiti odrasla osoba.  
-Dozvoljena količina predatog prtljaga je 23kg i kabinskog (ručnog) 8 kg  
  
**USLOVI PLAĆANJA:**  
Cene su izražene u Eurima (osim ako drugačije nije definisano programom putovanja). Plaćanje se vrši u dinarima prema srednjem kursu NBS na dan rezervacije. U slučaju poremećaja na tržištu roba i usluga, organizator zadržava pravo korigovanja cena za neplaćeni deo aranžmana.  
1. UPLATA DO POLASKA – prilikom rezervacije uplaćuje se 40% akontacije od cene aranžmana, a ostatak najkasnije 21 dan pre polaska.   
2. PLATNIM KARTICAMA - Visa, Visa Electron, Master, Maestro, Dina i American Express.  
3. PLAĆANJE NA RATE – bez kamate, kreditnim karticama Banca Intesa i Komercijalne banke (do 6 mesečnih rata prilikom rezervacije).  
4. UPLATA ČEKOVIMA GRAĐANA U VIŠE RATA – uplata akontacije od 40% prilikom rezervacije, ostatak uplate čekovima građana do 6 mesečnih rata, koje je potrebno deponovati organizatoru prilikom uplate avansa. Rate dospevaju svakog 01/10/20.umesecu. Konkretan dogovor u agenciji.  
5. PREKO RAČUNA – uplata na račun Odeon World Travel-a.  
6 ADMINISTRATIVNOM ZABRANOM – sa firmama sa kojima Odeon World Travel ima ugovor.  
7. TURISTIČKIM KREDITOM – sa izdatim predračunom od strane Odeon World Travel, klijent aplicira za kredit u banci.  
Odeon World Travel zadržava pravo da propiše i drugačije uslove plaćanja za pojedine ponude.  
  
**OSIGURANJE:**  
Prodavac na ovlašćenom prodajnom mestu dužan je da ponudi putniku zdravstveno putno osiguranje i informiše ga o postojanju osiguranja od otkaza aranžmana prema uslovima i tarifama osiguravača. U poslovnicama Odeon World travel-a moguće je, uz fotokopiju prve strane pasoša, pribaviti polisu osiguravača koja pokriva, u slučaju potrebe, od prvog do poslednjeg dana putovanja troškove lečenja i bolničke troškove do iznosa od 35 000 evra. U slučaju nastanka osiguranog slučaja, u toku putovanja, dovoljno je prezentovati pasoš i pomenutu polisu za pokriće svih troškova u roku utvrđenim uslovima zdravstvenog putnog osiguranja. Ukoliko putnik poseduje neku drugu individualnu polisu zdravstvenog putnog osiguranja, molimo da se kod te osiguravajuće kompanije informiše o proceduri aktiviranja iste.  
**HOTELSKI SMEŠTAJ:**  
U najvećem broju hotela ulazak u sobe je posle 14:00 h, a iste se napuštaju najkasnije do 10:00 h. Ukoliko gost želi da zadrži duže sobu, obavezan je da izvrši najavu recepciji hotela, kao i da sam plati ovu dodatnu uslugu.  
**VIZA I PUTNA DOKUMENTA**:  
Putnici koji nisu državljani Srbije u obavezi su da se sami upoznaju sa viznim režimom zemlje u koju putuju kao i zemalja kroz koje prolaze. Maloletnoj deci koja putuju bez jednog roditelja potrebna je saglasnost drugog roditelja za prelazak granice ili ukoliko putuju bez pratnje roditelja moraju imati punoletnog pratioca i overenu saglasnost oba roditelja pri prelasku granice. Izjava saglasnosti roditelja mora biti overena u sudu ili opštini. Preporučuje se putnicima da se o uslovima ulaska u zemlje EU (potrebna novčana sredstva za boravak, zdravstveno osiguranje, potvrde o smeštaju ..) informišu na sajtu Delegacije EU u Srbiji www.europa.rs ili u konzulatu zemlje u koju putuju. Agencija ne snosi odgovornost u slučaju da pogranične vlasti onemoguće putniku ulaz na teritoriju EU.  
Organizator putovanja nije ovlašćen i ne ceni valjanost putnih i drugih isprava. Pasoš mora biti važnosti minimum 6 meseci nakon povratka sa putovanja (minimum 180 dana nakon povratka).  
  
POTVRDA REZERVACIJE HOTELA SE DOBIJA 48 SATI PO UPLATI AKONTACIJE.  
U slučaju ne dobijanja potvrde, putnik ima pravo na povraćaj celokupnog iznosa uplaće¬nog avansa.  
  
**NAPOMENE:**  
U slučaju neadekvatnog smeštaja ili bilo kog drugog problema, mole se putnici da o tome obaveste ORGANIZATORA PUTOVANJA prvog dana boravka. Napominjemo da reklamacije za koje agencija sazna poslednjeg dana boravka ili po povratku putnika neće biti razmatrane.  
Molimo vas da se u slučaju bilo kakve incidentne situacije (krađa, tuča, saobraćajna nezgoda,…) obratite nadležnim organima domicilne zemlje. Organizator putovanja je jedino ovlašćen da vam pomogne u posredovanju između vas i nadležnih organa.  
  
Molimo putnike da pažljivo pročitaju PROGRAM PUTOVANJA, INFORMACIJE I OPŠTE USLOVE PUTOVANJA  
jer oni čine sastavni deo ugovora i obavezujuće su za obe ugovorne strane  
  
MINIMALAN BROJ PUTNIKA ZA REALIZACIJU PROGRAMA JE 20  
KRAJNJI ROK ZA OBAVEŠTAVANJE PUTNIKA ZA SLUČAJ OTKAZIVANJA ILI PROMENE PROGRAMA PUTOVANJA  
OD STRANE AGENCIJE JE 20 DANA PRE POČETKA PUTOVANJA  
  
MINIMALNI BROJ PUTNIKA ZA REALIZACIJU PROGRAMA JE 20  
Ukoliko broj putnika bude manji, putovanje je moguće realizovati uz doplatu.  
  
Cenovnik br.1 od 14.02.2025.  
OTP br. 114/2021 od 12.10.2021.god, kategorija licence A  
Garancija putovanja broj 2702416, važi od 01.10.2024. god.  
Odeon World Travel d.o.o.  
Kneza Miloša br. 84, Beograd, Tel: +381 11 366 02 22, +381 11 366 09 99 Fax:+ 381 11 366 02 25  
Beogradska br. 71, Beograd, Tel: +381 11 323 80 04 Fax: +381 11 323 81 30  
Bul. Crvene armije br. 9b, Beograd, Tel: +381 60 0240 123  
755,00 EUR

BED AND BREAKFAST

Uključeno

03.10.2025 - 3 Noći

po osobi