**PROGRAM PUTOVANJA:**

**1.dan (01.septembar) Beograd – Sankt Peterburg**  
Sastanak grupe dva sata pre poletanja na aerodromu “Nikola Tesla”. Let avio kompanije Turkish Airlines za Istanbul u 16.00h. (let TK1080). Sletanje u 18.50h. Nastavak putovanja za Sankt Peterburg u 20.25h (let TK403), dolazak na aerodrom u 00.05h. Transfer do hotela. Noćenje.  
**2.dan (02.septembar) Sankt Peterburg**  
Doručak. Panoramsko razgledanje grada autobusom: Nevski prospekt, Kazanjski sabor, Dvorski trg, Admiralitet, Vasiljevsko ostrvo, Ermitaž, Isakijevska saborna crkva, Bronzani konjanik (bez ulaska u objekte). U nastavku, posle pauze fakultativna poseta Petropavlovskoj tvrđavi, istorijskom jezgru grada, unutar čijih zidina se nalaze Petropavlovska saborna crkva u kojoj su sahranjeni svi ruski imperatori (počev od Petra I) Istorijski muzej Sankt Peterburga, kao i čuvene tamnice. Slobodno vreme. Noćenje.  
**03.dan (03.septembar) Sankt Peterburg**  
Doručak. Fakultativni program: Ermitaž, obilazak jednog od najvećih muzeja na svetu, u zdanju Zimskog dvorca, sa preko 3 miliona eksponata. Njegova neprocenjiva zbirka izložena je u 6 zgrada raspoređenih na Dvorskom trgu i duž reke Neve. Glavna zgrada je Zimski dvorac koji je nekada bio rezidencija ruskih careva, a u njegovoj bogatoj zbirci izdvajaju se remek dela Leonarda Da Vinčija, Ticijana, Rembranta, Mikelanđela i drugih. Muzej je poznat i po arheološkoj zbirci, zbirci skulptura, zbirci srednjevekovne evropske umetnosti, ali i po svom baroknom izgledu i arhitekturi. Vožnja kanalima u Nevom, specifičnim niskim borodovima prilagođenim za prolazak kroz kanale i ispod niskih mostova, zbog kojih je ovaj grad i dobio naziv ‘’Severna Venecija’’. Pogled na znamenitosti grada i njegovu arhitekturu sa legendardne reke Neve i nekih od mnoštva kanala, ostavlja jedinstven utisak i sećanje. Slobodno vreme. Noćenje.  
**4.dan (04.septembar) Sankt Peterburg**  
Doručak. Fakultativni program: Peterhof - Ruski Versaj, letnju carsku rezidenciju Petra Velikog, nastalu u XVIII veku po nalogu samog cara prema uzoru na Versaj. Obilazak obuhvata šetnju kroz veličanstven park, razgledanje čuvenih fontana sa 250 pozlaćenih skulptura i izlazak na obalu Finskog zaliva sa kojeg se pruža veličanstven pogled na zaliv, Kronštat i Sankt Peterburg. Puškin-Carsko Selo, letnja rezidencija Ekaterine Velike, prekrasan dvorac i park površine 107 hektara. Enterijer dvorca fascinira sjajem umetničkih predmeta od poludragog kamena, zlata, portretima dinastije Romanovih. Povodom 300- godišnjice osnivanja Sankt Peterburga završena je obnova čuvene Ćilibarske dvorane, koja je Ekatarininom dvorcu vratila stari sjaj. Slobodno vreme. Noćenje.   
**5.dan (05.septembar) Sankt Peterburg - Moskva**  
Doručak. Transfer do železničke stanice. Polazak voza za Moskvu oko 09 časova. Putovanje savremenim vozom Sapsan u trajanju 3 sata i 50 minuta. Po dolasku, panoramsko razgledanje grada autobusom: centar grada, Crveni trg, Kremlj, Crkva Vasilija Blaženog, Boljšoj teatar, Hram Hrista Spasitelja, Novodevičji manastir, vidikovac Vrapčeva brda i Univerzitet "Lomonosov", Poklonaja gora (Park Pobede) i dr. (bez ulaska u objekte). Transfer do hotela. Smeštaj. Noćenje. U večernjim časovima fakultativni program: upoznavanje sa Moskovskim metroom, jednim od najlepših i najstarijih metroa na svetu, u kojem čak 44 stanice imaju status kulturnog nasleđa. Obilazak nekoliko najznačajnijih metro stanica, koje su nalik na muzeje bogato dekorisane skulpturama, mozaicima, pozlaćenim floralnim ornamentima, mermernim stubovima i portretima nacionalnih heroja. Noćenje.  
**6.dan (06.septembar) Moskva**  
Doručak. Fakultativni program: Kremlj, najstariji deo Moskve i njen politički, duhovni i istorijski centar, kompleks neponovljiv po svojoj arhitektonskoj i umetničkoj lepoti. Obilazak teritorije, Uspenske crkve u kojoj su krunisani svi ruski carevi, Arhangelske crkve, Car zvona i Car topa i Oružane palate, riznice carske Rusije. Ogromne istorijske i umetničke dragocenosti moskovskog Kremlja sakupljene su u jednu zbirku iz koje je nastao Muzej Oružana Palata, koji se nalazi pod zaštitom UNESCO-a. Muzej Panorama Borodinske bitke, posvećen ratu sa Napoleonom 1812. g. Glavni eksponat muzeja je panorama, ogromno slikano platno dimenzije 115x15m, koje visi u zatvorenom krugu i pretstavlja jedan od najtežih momenata bitke na Borodinskom polju. Slobodno vreme. Noćenje.  
**7.dan (07.septembar) Moskva**  
Doručak. Fakultativni program: Sergijev Posad (bivši Zagorsk, 70 km od Moskve), jedan od najstarijih i najvećih ruskih manastirskih kompleksa, centar ruskog pravoslavlja i duhovnosti, ranije rezidencija ruskog patrijarha. Obilazak Troice Sergijeve Lavre, bisera drevnoruske umetnosti i arhitekture. Lavra je, razvijajući se od usamljene drvene crkve usred šume u XIV veku, imala različite uloge koje su bile od velikog značaja za rusku istoriju. Slobodno vreme. Večernja Moskva sa reke - vožnja ekskluzivnim brodom-restoranom “Radisson”. Veličanstven pogled sa reke na noćnu Moskvu, jedan od najlepše osvetljenih gradova na svetu. Noćenje.  
**8.dan (08.septembar) Moskva – Beograd**  
Doručak. Slobodno vreme. Transfer do aerodroma. Let avio kompanije Turkish Airlines za Istanbul u 12.30h.(let TK414). Sletanje u 16.40h. Nastavak putovanja za Beograd u 18.50h (let TK1083), dolazak u 19.40h. Kraj usluge.  
Cena po osobi za navedeni period u €  
Hotel/kategorija Tip sobe usluga 16.08 – 23.08.2025  
8 dana / 7 noćenja  
  
**U CENU ARANŽMANA JE UKLJUČENO:**   
• Avionski prevoz letovima Turkish Airlines;  
• Troškovi aerodromskih taksi  
• Prevoz vozom Sapsan Sankt Peterburg-Moskva;  
• Smeštaj u Sankt Peterburgu u hotelu Moskva 4\* u dvokrevetnim sobama sa doručkom;  
• Smeštaj u Moskvi u hotelu Delta 4\* u dvokrevetnim sobama sa doručkom;  
• Gradske komunalne i boravišne takse  
• Transfere prema programu;  
• Turistički program: panoramsko razgledanje Sankt Peterburga i Moskve;  
• Usluge pratioca grupe i stručnih lokalnih vodiča; Troškove organizacije aranžmana.  
**U CENU ARANŽMANA NIJE UKLJUČENO:**   
• Putno zdravstveno osiguranje  
• Fakultativni program u Sankt Peterburgu i Moskvi;  
• Individualne troškove.  
  
**FAKULTATIVNI IZLET**I (plaćanje u agenciji):

**Sankt Peterburg**  
• Petropavlovska tvrđava 40 EUR  
•Ermitaž 50 EUR  
•Vožnja kanalima i Nevom 40 EUR  
•Peterhof, park sa fontanama 55 EUR  
•Puškin (Carsko selo) **65 EUR \***

**Moskva**

Obilazak Moskovskog metroa 10 EUR  
•Kremlj (teritorija, 2 Saborne crkve) **50 EUR \***  
•Panorama Borodinske bitke 40 EUR  
•Sergijev Posad (bivši Zagorsk) 55 EUR  
•Krstarenje rekom Moskvom 50 EUR  
•Oružana Palata **55 EUR\***  
  
U sve cene uračunato je: vodič, autobus, ulaznice, slušalice. Odlazak u Kremlj i Panoramu Borodinske bitke - metroom.  
Minimum za realizaciju izleta je 10 prijavljenih.  
**\*)** Prijavljivanje i plaćanje izleta Kremlj, Oružana Palata i Puškin-Carsko selo obavezno je prilikom uplate aranžmana, na licu mesta nije moguće.  
Za broj prijavljenih putnika ispod 15, program će se realizovati javnim prevozom, metroom (ne odnosi se na izlete van oba grada).  
  
NAPOMENA: Lokalna turistička agencija (organizator fakultativnih izleta) zadržava pravo promene cene, dana realizacije i minimalnog broja putnika za realizaciju izleta.  
  
**USLOVI PLAĆANJA:**   
Cene su izražene u Eurima (osim ako drugačije nije definisano programom putovanja). Plaćanje se vrši u dinarima prema srednjem kursu NBS na dan rezervacije. U slučaju poremećaja na tržištu roba i usluga, organizator zadržava pravo korigovanja cena za neplaćeni deo aranžmana.  
1. UPLATA DO POLASKA – prilikom rezervacije uplaćuje se 40% akontacije od cene aranžmana, a ostatak najkasnije 21 dan pre polaska.  
2. PLATNIM KARTICAMA - Visa, Visa Electron, Master, Maestro, Dina i American Express.  
3. PLAĆANJE NA RATE – bez kamate, kreditnim karticama Banca Intesa i Komercijalne banke (do 6 mesečnih rata prilikom rezervacije).  
4. UPLATA ČEKOVIMA GRAĐANA U VIŠE RATA – uplata akontacije od 40% prilikom rezervacije, ostatak uplate čekovima građana do 6 mesečnih rata, koje je potrebno deponovati organizatoru prilikom uplate avansa. Rate dospevaju svakog 01/10/20.umesecu. Konkretan dogovor u agenciji.  
5. PREKO RAČUNA – uplata na račun Odeon World Travel-a.  
6 ADMINISTRATIVNOM ZABRANOM – sa firmama sa kojima Odeon World Travel ima ugovor.  
7. TURISTIČKIM KREDITOM – sa izdatim predračunom od strane Odeon World Travel, klijent aplicira za kredit u banci.  
Odeon World Travel zadržava pravo da propiše i drugačije uslove plaćanja za pojedine ponude.  
  
**OSIGURANJE:**   
Prodavac na ovlašćenom prodajnom mestu dužan je da ponudi putniku zdravstveno putno osiguranje i informiše ga o postojanju osiguranja od otkaza aranžmana prema uslovima i tarifama osiguravača. U poslovnicama Odeon World travel-a moguće je, uz fotokopiju prve strane pasoša, pribaviti polisu osiguravača koja pokriva, u slučaju potrebe, od prvog do poslednjeg dana putovanja troškove lečenja i bolničke troškove do iznosa od 35 000 evra. U slučaju nastanka osiguranog slučaja, u toku putovanja, dovoljno je prezentovati pasoš i pomenutu polisu za pokriće svih troškova u roku utvrđenim uslovima zdravstvenog putnog osiguranja. Ukoliko putnik poseduje neku drugu individualnu polisu zdravstvenog putnog osiguranja, molimo da se kod te osiguravajuće kompanije informiše o proceduri aktiviranja iste.  
  
**HOTELSKI SMEŠTAJ:**   
U najvećem broju hotela ulazak u sobe je posle 14.00 h, a iste se napuštaju najkasnije do 10.00 h. Ukoliko gost želi da zadrži duže sobu, obavezan je da izvrši najavu recepciji hotela, kao i da sam plati ovu dodatnu uslugu.  
  
**VIZA I PUTNA DOKUMENTA:**   
Putnici koji nisu državljani Srbije u obavezi su da se sami upoznaju sa viznim režimom zemlje u koju putuju kao i zemalja kroz koje prolaze. Maloletnoj deci koja putuju bez jednog roditelja potrebna je saglasnost drugog roditelja za prelazak granice ili ukoliko putuju bez pratnje roditelja moraju imati punoletnog pratioca i overenu saglasnost oba roditelja pri prelasku granice. Izjava saglasnosti roditelja mora biti overena u sudu ili opštini. Preporučuje se putnicima da se o uslovima ulaska u zemlje EU (potrebna novčana sredstva za boravak, zdravstveno osiguranje, potvrde o smeštaju) informišu na sajtu Delegacije EU u Srbiji www.europa.rs ili u konzulatu zemlje u koju putuju. Agencija ne snosi odgovornost u slučaju da pogranične vlasti onemoguće putniku ulaz na teritoriju EU.  
  
Organizator putovanja nije ovlašćen i ne ceni valjanost putnih i drugih isprava. Pasoš mora biti važnosti minimum 6 meseci nakon povratka sa putovanja (minimum 180 dana nakon povratka).  
  
POTVRDA REZERVACIJE HOTELA SE DOBIJA 48 SATI PO UPLATI AKONTACIJE.  
U slučaju ne dobijanja potvrde, putnik ima pravo na povraćaj celokupnog iznosa uplaćenog avansa.  
  
**NAPOMENA:**   
U slučaju neadekvatnog smeštaja ili bilo kog drugog problema, mole se putnici da o tome obaveste ORGANIZATORA PUTOVANJA prvog dana boravka. Napominjemo da reklamacije za koje agencija sazna poslednjeg dana boravka ili po povratku putnika neće biti razmatrane.  
Molimo vas da se u slučaju bilo kakve incidentne situacije (krađa, tuča, saobraćajna nezgoda,…) obratite nadležnim organima domicilne zemlje. Organizator putovanja je jedino ovlašćen da vam pomogne u posredovanju između vas i nadležnih organa.  
  
Ukoliko broj putnika bude manji, putovanje je moguće realizovati uz doplatu.  
  
OTP br. 114/2021 od 19.11.2021.god, kategorija licence A   
Garancija putovanja broj 2702416, važi od 20.02.2025. god.  
Odeon World Travel d.o.o.  
Kneza Miloša br. 84, Beograd, Tel: +381 11 366 02 22, +381 11 366 09 99 Fax:+ 381 11 366 02 25   
Beogradska br. 71, Beograd, Tel: +381 11 323 80 04 Fax: +381 11 323 81 30 Bul.   
Crvene armije br. 9b, Beograd, Tel: +381 60 0240 123  
  
1.290,00 EUR

BED AND BREAKFAST

Uključeno

01.09.2025 - 7 Noći

po osobi